Uniuersis presentes litteras inspecturis, nos frater Hugo abbas Sancti Stephani Diuionensis notum facimus quod nos uoluimus et expresse consentuimus ac etiam damus et concedimus uiro religioso fratri Geruasio dilecto priori nostro de Marcennayo auctorem et mandatum conferendi conuentui nostro Sancti Stephani predicti pro remedio anime sue et successorum suorum ac etiam pro anniuersario suo post ipsius obitum in ecclesia nostra annis singulis in perpetuo celebrando, decem libratas terre ad monetam Uiennensem annui redditus assidendas et assignandas ab eodem priore dicto conuentui super bonis et in bonis que acquisiuit dictus prior ut acquirere potit in futurum in uilla, finagiis et territoriis de Coucheyo quecumque bona sint et quocumque nomine. Censeantur collationem uno de dictis decem libratis terre; assessionem et assignationem factas et faciendas a priore predicto ex nunc laudamus et afirmamus et penitus aprobamus; promittentes bona fide nos contrauenire de cetero tacite uel expresse. In quorum testimonium sigillum nostrum presentibus litteris duximus apponendum. Actum anno Domini millesimo ducentesimo nonagesimo quarto mense decembri.